laion/Wikipedia-Exotic huggingface dataset:
টিফনি বরাড়

টিফনি বরাড় হলেন একজন ভারতীয় সম্প্রদায় পরিষেবা কর্মী, যিনি মেয়াদের পূর্বে জন্মগ্রহণ করে, অক্সিজেনের অতিরিক্ত মাত্রার কারণে সম্পূর্ণ অন্ধ হয়ে গিয়েছিলেন। তিনি জ্যোতির্গময় ফাউন্ডেশন নামে একটি বেসরকারি অলাভজনক সংস্থার প্রতিষ্ঠাতা। সংস্থাটির মূল লক্ষ্য হল জীবনের সকল ক্ষেত্রে সফল ও মসৃণ অস্তিত্ব নিশ্চিত করার জন্য প্রয়োজনীয় দক্ষতা অর্জনে অন্ধ লোকদের সহায়তা করা। তিনি একজন সমাজকর্মী ও প্রশিক্ষক এবং প্রতিবন্ধত্ব সম্পর্কে সচেতনতা বিষয়ে কাজ করছেন। তিনি একটি অন্তর্ভুক্তিমূলক সমাজ গঠনের পক্ষে সোচ্চার প্রবক্তা। মূলত উত্তর ভারতের বাসিন্দা টিফনি বরাড়ের জন্ম হয়েছিল ভারতের চেন্নাইয়ে। অক্সিজেনের অতিরিক্ত মাত্রার ফলে জন্মের খুব অল্প সময়ের মধ্যেই তিনি পুরোপুরি অন্ধ হয়ে যান। ভারতীয় সেনা কর্মকর্তার কন্যা হওয়ায় তাঁকে বহু অঞ্চলে ভ্রমণ করতে হত। যেহেতু তিনি দৃষ্টহীন তাই মৌখিক যোগাযোগ তাঁর জন্য খুব গুরুত্বপূর্ণ ছিল এবং এর ফলস্বরূপ, তিনি বহুভাষা রপ্ত করেন। শৈশবকালে তিনি সাবলীলভাবে পাঁচটি ভারতীয় ভাষায় কথা বলতে শিখেছিলেন। "Welcome to Jyothirgamaya Foundation! | Jyothirgamaya"। www.jyothirgamayaindia.org। সংগ্রহের তারিখ ২০১৬-০১-২৮।  Visually Impaired Teacher Helps Others See the World NDTV "Tiffany Brar at BBC radio service"।  "For Your Eyes Only"।  "Doordarsan_Live"। ৪ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ৩০ মার্চ ২০২১।  "Reading notes in a jiffy"।  "Lighting up Lives_The Tribune"। ২০১৫-১০-২৫। ২০১৮-০৮-১৭ তারিখে মূল থেকে আর্কাইভ করা। সংগ্রহের তারিখ ২০২১-০৩-৩০।  "Every Women is a wonder"। ১১ সেপ্টেম্বর ২০২১ তারিখে মূল থেকে আর্কাইভ করা। সংগ্রহের তারিখ ৩০ মার্চ ২০২১।  http://www.newindianexpress.com/cities/kochi/2018/may/17/cinema-for-thought-1815616.html Kerala State Award for Best documentary_Prakasham Parathunna Penkutty' Anandaraj.K (৭ আগস্ট ২০১৮)। "எல்லாம் நல்லபடியா நடக்கும்! - டிஃபனி பிரார் - Tiffany Brar is best role model - Aval Vikatan - அவள் விகடன்"।  Krishnan, Madhuvanti S. (৭ জানুয়ারি ২০১৬)। "From darkness to light"। The Hindu – www.thehindu.com-এর মাধ্যমে।  "Tiffany Brar-Life is Beautiful-Athmeeya Yathra Television"। ১৫ ফেব্রুয়ারি ২০১৭।  "Bengaluru man invents device to help the blind distinguish fake currency"। ৩১ জানুয়ারি ২০১৭।  "Read How Visually Impaired Tiffany Brar Is Changing Lives Of Others Like Her - Indian Women Blog - Stories of Indian Women"। ৮ সেপ্টেম্বর ২০১৫। ১১ সেপ্টেম্বর ২০২১ তারিখে মূল থেকে আর্কাইভ করা। সংগ্রহের তারিখ ৩০ মার্চ ২০২১।  "Ability beyond disability - Taaza Khabar News"। ১ জুন ২০১৫।  "Carpe diem in Europe!"। ৭ জুলাই ২০১৭।  It's not sympathy that Blind needs ওয়েব্যাক মেশিনে আর্কাইভকৃত ২ আগস্ট ২০১৭ তারিখে Manorama News "Dispelling Darkness- Jyothirgamaya Foundation's Tiffany Brar"। The New Indian Express। ২০১৬-০৩-১১ তারিখে মূল থেকে আর্কাইভ করা। সংগ্রহের তারিখ ২০১৬-০৫-০২।  "വെളിച്ചത്തിലേക്ക്‌ നടക്കാം കൂട്ടിന്‌ ടിഫാനിയുണ്ട്‌"। ১৭ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ৩০ মার্চ ২০২১।
রশিদা বি

রশিদা বি হলেন ভোপালের থেকে আগত একজন ভারতীয় সক্রিয়কর্মী। ২০০৪ সালে তিনি চম্পা দেবী শুক্লার সাথে যৌথভাবে গোল্ডম্যান পরিবেশ পুরস্কার পেয়েছিলেন। তারা দুজন ১৯৮৪ সালের ভোপাল বিপর্যয়ের পর, এই বিপর্যয় থেকে বেঁচে যাওয়া ব্যক্তিদের জন্য ন্যায়বিচার আদায়ে সংগ্রাম করেন এবং বিপর্যয়ের জন্য দায়ীদের বিচারের জন্য অভিযান, প্রচার প্রচারণা চালান। এই বিপর্যয়ে প্রায় ২০,০০০ মানুষ মারা গিয়েছিল। ২০০৪ সালে, ভোপালের বিপর্যয়ের ২০তম বার্ষিকীতে রশিদা বি এবং চম্পা দেবী শুক্লা, ক্যালিফোর্নিয়ার সান ফ্রান্সিসকোতে একটি অনুষ্ঠানে গোল্ডম্যান পরিবেশ পুরস্কার পেয়েছিলেন। পুরস্কারের অর্থ তিনি চিঙ্গারি ট্রাস্ট খোলার জন্য ব্যবহার করেছিলেন। ট্রাস্টটি ত্রুটিযুক্ত নবজাতক শিশুদের চিকিৎসা সহায়তা প্রদানে কাজ করে। ট্রাস্টটি অসুস্থতার কারণে কাজ করতে পারে না এমন লোকদেরকেও কর্মসংস্থান সুযোগ করে দেয়। রশিদা বি কেন্দ্রীয় সরকারের ছাপাখানায় অধস্তন বাঁধাইকারী হিসেবে কাজ করেন। "Throwback Thursday: 2004 Goldman Prize Winners Rashida Bee and Champa Devi Shukla"। Goldman Environmental Prize। সংগ্রহের তারিখ ১৮ মার্চ ২০১৫।  "Rashida Bee & Champa Devi Shukla - Goldman Environmental Foundation"। Goldman Environmental Foundation (ইংরেজি ভাষায়)। সংগ্রহের তারিখ ২০১৭-১২-২৩।  "Their story is the story of Bhopal - Livemint"। www.livemint.com। সংগ্রহের তারিখ ২০১৭-১২-২৩।  "Rashida Bee of Bhopal, India, fights against the company that devastated her community"। Grist (ইংরেজি ভাষায়)। ২০০৪-০৪-২০। সংগ্রহের তারিখ ২০১৭-১২-২৩।
উসামা খান

উসামা খান একজন পাকিস্তানি টেলিভিশন অভিনেতা। ২০১৮ সালে সানওয়ারীতে তাবরেজের ভূমিকায় অভিনয় করার জন্য খান সবচেয়ে বেশি পরিচিত যার জন্য তিনি সমালোচকদের প্রশংসা এবং সেরা অভিনেতা হিসবে হাম অ্যাওয়ার্ড পেয়েছিলেন। তিনি এ-প্লাস টিভির বেজুবান এবং হাম টিভির মেইন খোওয়াব বনতি হু'র প্রধান চরিত্রে অভিনয় করেছেন । তাঁর অন্যান্য কাজের মধ্যেবিসাত ই দিল (২০১৯), ঘালাতি (২০১৯), তামান্না (2020), এবং হকিকত (2019) উল্লেখযোগ্য। অভিনেতা হিসাবে আত্মপ্রকাশের আগে, খান ২০১১ সালে সিল্ক ব্যাংক এবং একটি কর্পোরেট প্রতিষ্ঠানের হয়ে কাজ করেছিলেন। উসামা পাকিস্তানের গুজরানওয়ালায় জন্মগ্রহণ করেন ও বেড়ে ওঠেন। তিনি সেন্ট পিটার উচ্চ বিদ্যালয়ে পড়াশোনা করেন। ২০১১ সালে তিনি লাহোর এসেছিলেন এসিসিএ করার জন্যে। এসকেএনএস স্কুল অফ একাউন্টেন্সি থেকে এসিসিএ শেষ করার পরে তিনি সিল্ক ব্যাঙ্ক, একটি নিরীক্ষা সংস্থা এবং কর্পোরেট প্রতিষ্ঠানের হয়ে কাজ করেছিলেন। কলেজের দিন থেকেই তিনি অভিনয়ে ক্যারিয়ার গড়ার ব্যাপারে আগ্রহী ছিলেন। ২০১৭ সালে, তিনি উর্দু ১ সিরিজের মুজহে জিনে দোতে সহায়ক ভূমিকা দিয়ে তার অভিনয় জীবনের সূচনা করেন। এক সাক্ষাত্কারে খান বলেছিলেন যে পরিচালক অ্যাঞ্জেলাইন মালিক তাকে অভিষেক ভূমিকা নিতে সহায়তা করেছিলেন এবং যখন তিনি করাচিতে আসেন, তিনি তার জন্যে অন্যান্য টেলিভিশন প্রযোজকদের কাছে প্রস্তাব করেছিলেন। তিনি পিটিভির রসমাইন (২০১৭), হাম টিভির বিসয়াত-ই-দিল (২০১৮), টিভি ওয়ান'র গোরি কি দোকান (২০১৮) এবং উস্তানী জি -তে পর্ব উপস্থিতিতে অভিনয় করেন। তিনি জয়নব শব্বিরের বিপরীতে হাম টিভির সানওয়ারিতে (২০১৮) প্রথম প্রধান ভূমিকায় অভিনয় করেন। সানওয়ারি ১৮০ পর্বের জন্য নির্মাণ করা হয়েছিলো এবং এটি তার জন্য ব্রেকথ্রু বলে প্রমাণিত হয়েছিল। এটি তাকে সেরা অভিনেতার জন্য হাম পুরস্কার এনে দিয়েছিল। তিনি সৈয়দ আতিফ আলীর পরিচালিত বেজুবান (২০১৯) তে নওয়াল সায়িদের বিপরীতে এবং মিশেল মমতাজের বিপরীতে আদেল কামারের পরিচালিত মেইন খোয়াব বনতি হু (২০১৯) তে মুখ্য ভূমিকায় অভিনয় করেছেন। উসামা টেলিভিশন ছাড়াও, সিল্ক ব্যাংক, বোল্ড, জাজ এবং নেসলে সহ ব্র্যান্ড টিভিসি-তে হাজির হন। সিল্ক ব্যাঙ্ক সাহসী জাজ নেস্টেল Khan, Asif। "Usama Khan"। The News International (ইংরেজি ভাষায়)। সংগ্রহের তারিখ ২০২০-০৭-০৭।  "Meet Pakistani cinema's stars of tomorrow"। Gulf News (ইংরেজি ভাষায়)। সংগ্রহের তারিখ ২০২০-০৭-০৭।  "SKANS School of Accountancy organises charity carnival – Business Recorder" (ইংরেজি ভাষায়)। সংগ্রহের তারিখ ২০২০-০৭-০৭।  Afzal, Asfia (২০১৯-১০-০৭)। "Here's everyone who won at 'Hum Awards 2019' this weekend"। Business Recorder (ইংরেজি ভাষায়)। সংগ্রহের তারিখ ২০২০-০৭-০৭।  "Badnaam Mohabbat - Haqeeqat | Aplus | Anmol Baloch, Usama Khan, Salman Saeed"। YouTube। সংগ্রহের তারিখ ২০২০-০৭-০৭।  "Kinza Hashmi, Adeel Chaudhry come together in 'Udaan'"। The Nation (ইংরেজি ভাষায়)। ২০২০-০৮-২৫। সংগ্রহের তারিখ ২০২০-০৯-০২।
ক্ষুদ্র কৃষক উন্নয়ন ফাউন্ডেশন

ক্ষুদ্র কৃষক উন্নয়ন ফাউন্ডেশন একটি সরকারি ফাউন্ডেশন যা ক্ষুদ্রায়তন খামার এবং কৃষকদের কল্যাণের জন্য দায়বদ্ধ। এটি বাংলাদেশের ঢাকায় অবস্থিত। এটি বাংলাদেশের ক্ষুদ্র কৃষকদের জামানত মুক্ত ক্ষুদ্র ঋণ প্রদান করে। ক্ষুদ্র কৃষক উন্নয়ন ফাউন্ডেশনের উৎপত্তি ক্ষুদ্র কৃষক এবং ভূমিহীন কর্ম উন্নয়ন প্রকল্পের আওতায় শুরু হয়েছিল, যা বাংলাদেশ পল্লী উন্নয়ন একাডেমীর একটি পরীক্ষামূলক প্রকল্প। প্রকল্পটি ১৯৭৫ থেকে ১৯৭৬ সাল পর্যন্ত বগুড়া জেলা, কুমিল্লা জেলা এবং ময়মনসিংহ জেলায় চলেছিল। ১৯৮৮ সালের জুলাই মাসে প্রকল্পটি পটুয়াখালী জেলা এবং বরগুনা জেলায় প্রসারিত করা হয়। প্রকল্পের প্রথম অংশ ১৯৯১ সালে সম্পন্ন হয়। প্রকল্পের দ্বিতীয় পর্ব ১৯৯১ থেকে ১৯৯৬ সাল পর্যন্ত অব্যাহত ছিল এবং এতে বরিশাল জেলা এবং ভোলা জেলা অন্তর্ভুক্ত ছিল। প্রকল্পের তৃতীয় পর্ব ১৯৯৮ থেকে ২০০৪ সাল পর্যন্ত চলেছিল। পরে প্রকল্পের কাজ চালিয়ে যাওয়ার জন্য ১৯৯৪ সালের কোম্পানি আইনের ২৮ অনুচ্ছেদ অনুযায়ী একটি পৃথক বৈধ ফাউন্ডেশনে রূপান্তর করা হয়। "Moghbazar flyover costlier by Tk 446cr"। The Daily Star (ইংরেজি ভাষায়)। ২০ জানুয়ারি ২০১৬। সংগ্রহের তারিখ ২৮ সেপ্টেম্বর ২০১৮।  "An epitome of rural development"। The Daily Star (ইংরেজি ভাষায়)। ২৮ মে ২০০৯। সংগ্রহের তারিখ ২৮ সেপ্টেম্বর ২০১৮।  "At-a-glance"। sfdf.org.bd (ইংরেজি ভাষায়)। সংগ্রহের তারিখ ২৮ সেপ্টেম্বর ২০১৮।
আলোয়ারপেট

আলোয়ারপেট দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ এটি মূলত মধ্য চেন্নাইয়ের বৃহত্তর তেনামপেটের একটি বসতি লোকালয়৷ চেন্নাইয়ের উপবৃত্ত বসতি যুক্ত অঞ্চলগুলির মধ্যে এটি একটি।‌ ভৌগোলিক অবস্থানের কারণে আলোয়ারপেটথেকে চেন্নাই এর বিভিন্ন প্রান্তের একাধিক লোকালয় যাওয়ার পর্যাপ্ত সুযোগ-সুবিধা রয়েছে, এই কারণে একে "হার্ট অব চেন্নাই" বা চেন্নাইয়ের হৃৎপিণ্ড বলা হয়ে থাকে। চেন্নাই সেন্ট্রাল রেলওয়ে স্টেশন এবং চেন্নাই আন্তর্জাতিক বিমানবন্দর যথাক্রমে ৭ কিলোমিটার এবং ১১ কিলোমিটারের মধ্যে অবস্থিত। চেন্নাই মেট্রোর নীল লাইনের তেনামপেট মেট্রো স্টেশন এই লোকালয়ের নিকটতম৷ চেন্নাই মেট্রোরেল প্রজেক্টের দ্বিতীয় পর্যায়ের সম্প্রসারণ পরিকল্পনায় আলোয়ারপেটে একটি মেট্রো রেলওয়ে স্টেশন উদ্বোধনের পরিকল্পনা রয়েছে। ২০২১ খ্রিস্টাব্দের মার্চ মাসে এই প্রস্তাব দেওয়া হলেও আবাসিকদের আপত্তি কাটিয়ে আশা করা যায় আগামী ৫ থেকে ৭ বছরের মধ্যেই এই পরিকল্পনা সাফল্য পাবে। আলোয়ারপেট তামিল ও হিন্দি অভিনেতা কামাল হাসানের বাসস্থান, বশূল রাজা এমবিবিএস সিনেমার 'আলোয়ারপেট্টা আণ্ডব বেট্টিয়া পোট্টু তাণ্ডব' গানের মাধ্যমে এই স্বীকৃতি দিয়েছেন৷ চেন্নাই সুপার কিংস দলের মালিক ও ইণ্ডিয়ান সিমেণ্টস-এর ম্যানেজিং ডাইরেক্টর এন. শ্রীনিবাসনও এখানকার বাসিন্দা৷ চেন্নাইয়ের অন্যতম বিলাসবহুল বোট ক্লাব রোড লোকালয় নিকটেই অবস্থিত৷ আলোয়ারপেটের উত্তর দিকে তেনামপেট, উত্তর পূর্ব ও পূর্ব দিকে ময়িলাপুর, উত্তর পশ্চিম দিকে ত্যাগরায়নগর, পশ্চিম ও দক্ষিণ পশ্চিম দিকে নন্দনম, দক্ষিণ দিকে রাজা আন্নামালাইপুরম ও দক্ষিণ পূর্ব দিকে মন্দবেলী ও অভিরামপুরম রয়েছে৷ http://www.tamilselvi.com/List-of-Corporation-wards-in-Chennai.html https://www.thehindu.com/features/metroplus/society/up-close-with-nature-in-the-heart-of-chennai/article6360511.ece/amp/ https://chennaimetrorail.org/wp-content/uploads/2018/12/Alwarpet.pdf&ved=2ahUKEwif3MOvltvvAhXOyzgGHW-BCYgQFjADegQIAxAC&usg=AOvVaw0gBvZFLuZKDIkgKT9JxdcC[স্থায়ীভাবে অকার্যকর সংযোগ] https://www.newindianexpress.com/cities/chennai/2018/dec/17/cmrl-proposes-residents-oppose-1912783.amp
গবেষণাধর্মী বিশ্ববিদ্যালয়

গবেষণাধর্মী বিশ্ববিদ্যালয় এমন এক ধরনের বিশ্ববিদ্যালয় যার মূল ব্রত হল গবেষণাকর্মে নিবেদিত থাকা। এগুলি সরকারি বা বেসরকারি হতে পারে। প্রায়শই এগুলির সুপরিচিত মার্কা-নাম থাকে। বহুসংখ্যক গবেষণাধর্মী বিশ্ববিদ্যালয়ের স্নাতক পর্যায়ের পাঠক্রমগুলি (কোর্স) উচ্চশিক্ষায়তনিক প্রকৃতির হয়ে থাকে, পেশাভিত্তিক বা কারিগরি নয়। এগুলিতে শিক্ষার্থীদেরকে কোনও বিশেষ পেশায় কর্মজীবন অতিবাহিত করার জন্য প্রস্তুত করা হয় না। তা সত্ত্বেও বহু কর্মে নিয়োগদানকারী প্রতিষ্ঠান গবেষণাধর্মী বিশ্ববিদ্যালয় থেকে উপাধিপ্রাপ্ত শিক্ষার্থীদের মূল্য দান করে, কেননা তাদেরকে মৌলিক জীবনযাপন দক্ষতা যেমন সমালোচনামূলক চিন্তা করার ক্ষমতা শিক্ষা দেওয়া হয়। বিশ্ব পর্যায়ে গবেষণা বিশ্ববিদ্যালয়গুলির সিংহভাগই সরকারী বিশ্ববিদ্যালয় হয়ে থাকে, তবে মার্কিন যুক্তরাষ্ট্র ও জাপানের বিশ্ববিদ্যালয়গুলি এর ব্যতিক্রম। যেসব উচ্চশিক্ষা প্রতিষ্ঠান গবেষণাধর্মী বিশ্ববিদ্যালয় নয় (বা এইভাবে শ্রেণীকৃত হতে আগ্রহী নয়, যেমন উদারপন্থী কলাবিদ্যা উচ্চশিক্ষা প্রতিষ্ঠানগুলি), সেগুলি ছাত্রদের শিক্ষাদান বা তৃতীয় স্তরের শিক্ষার অন্যান্য দিকের উপরে বেশি জোর দিয়ে থাকে, এবং সেগুলির শিক্ষকমণ্ডলী প্রকাশ নয় প্রয়াণ জাতীয় চাপ কম অনুভব করেন। ইউরোপীয় গবেষণা প্রতিষ্ঠানগুলির ইতিহাস মার্কিন যুক্তরাষ্ট্রের গবেষণাধর্মী বিশ্ববিদ্যালয়গুলির তালিকা "The role of research universities in developing countries"। University World News। ১১ আগস্ট ২০১৩।  Philip G. Altbach, Jamil Salmi, সম্পাদক (২০১১)। The Road to Academic Excellence: The Making of World-Class Research Universities। World Bank। পৃষ্ঠা 135। ২১ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ৩০ মার্চ ২০২১।  Steven Sample (২ ডিসেম্বর ২০০২)। "The Research University of the 21st Century: What Will it Look Like?"। University of Southern California। ২৩ ফেব্রুয়ারি ২০২১ তারিখে মূল থেকে আর্কাইভ করা। সংগ্রহের তারিখ ৮ আগস্ট ২০১৮।  John Taylor (২১ জুন ২০০৬)। "Managing the Unmanageable: The Management of Research in Research-Intensive Universities"। Higher Education Management and Policy। OECD। 18 (2): 3–4।  O'Shaughnessy, Lynn (২০১২)। The College Solution: A Guide for Everyone Looking for the Right School at the Right Price। Upper Saddle River, NJ: Pearson Education। পৃষ্ঠা 125। আইএসবিএন 9780132944694। ১৫ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ২৫ জানুয়ারি ২০১৭।  Andreatta, Britt (২০১১)। Navigating the Research Univer্র ও sity: A Guide for First-Year Students (3rd সংস্করণ)। Boston: Wadsworth। পৃষ্ঠা 136। আইএসবিএন 9780495913788।  Irons, Jessica G.; Buskist, William (২০০৯)। "Chapter 9: Preparing for a Career at a Teaching Institution"। Davis, Stephen F.; Giordano, Peter J.; Licht, Carolyn A.। Your Career in Psychology: Putting Your Graduate Degree to Work। Malden, MA: Wiley-Blackwell। পৃষ্ঠা 117–132। আইএসবিএন 9781405179423। সংগ্রহের তারিখ ৬ আগস্ট ২০২০।  This source refers to research universities as R1, a common shorthand for the highest level of American research universities recognized by the Carnegie Classification of Institutions of Higher Education. টেমপ্লেট:School types
অমিতা দত্ত

অমিতা দত্ত (জন্ম ২৩ জানুয়ারি ১৯২১) একজন বাঙালি স্বাধীনতা সংগ্রামী ও প্রেসিডেন্সি কলেজের অর্থনীতির প্রথম মহিলা অধ্যাপক।  অমিতা দত্তের জন্ম ১৯২১ খ্রিস্টাব্দের ২৩ শে জানুয়ারি। তার পিতা জে কে চৌধুরী ছিলেন ঢাকার খ্যাতনামা রসায়নের অধ্যাপক। মাতা ইন্দিরা চৌধুরী। তার পৈতৃক বাড়ি ছিল অবিভক্ত বাংলার তৎকালীন নোয়াখালী জেলার লামচড়ে। ছোটবেলা থেকেই অমিতা পড়াশোনায় অত্যন্ত ভালো ছিলেন। পড়াশোনা প্রথমে ঢাকার এক মিশনারি স্কুলে এবং তারপর ইডেন গভর্নমেন্ট স্কুলে। ইন্টারমিডিয়েট, বি.এ, এম.এ পরীক্ষায় হয় প্রথম নয় দ্বিতীয় স্থান অধিকার করতেন। অর্থনীতি নিয়েই পড়াশোনা করেছেন এবং ঢাকা বিশ্ববিদ্যালয়ে পড়াশোনার সময়ই  স্বাধীনতা সংগ্রামে অংশ গ্রহণ করেন। ঢাকা বিশ্ববিদ্যালয় হতে এম.এ পাশের পর ১৯৪৩ খ্রিস্টাব্দে কলকাতার লেডি ব্র্যাবোর্ন কলেজে যোগ দেন। পরে ঢাকা বিশ্ববিদ্যালয়, ১৯৪৬ খ্রিস্টাব্দে দিল্লি বিশ্ববিদ্যালয়ের ইন্দ্রপ্রস্থ কলেজ হয়ে আবার চলে আসেন লেডি ব্রেবোর্নে। লন্ডন স্কুল অব ইকোনমিক্সে গবেষণা করেন বিখ্যাত অর্থনীতিবিদ হ্যারি জনসনের তত্ত্বাবধানে। দেশে ফিরে ১৯৬৯ খ্রিস্টাব্দে যোগ দেন প্রেসিডেন্সি কলেজে অর্থনীতির প্রথম অধ্যাপিকা হিসাবে। নোবেলজয়ী অর্থনীতিবিদ অভিজিৎ বিনায়ক বন্দ্যোপাধ্যায় সহ বিশ্বের প্রথম সারির অর্থনীতিবিদদের অনেকই তার ছাত্র। ১৯৮৩ খ্রিস্টাব্দে তিনি অবসর নেন। ২০২১ খিস্টাব্দের ২৩ শে জানুয়ারী একশো বছর পূর্ণ করলেন। সেই উপলক্ষে কলকাতার প্রেসিডেন্সী বিশ্ববিদ্যালয় তার সম্মানে ১৫ ই ফেব্রুয়ারি এক ওয়েবমিনারের আয়োজন করে। ইন্ডিয়ান স্ট্যাটিস্টিক্যাল ইনস্টিটিউট অধ্যাপক অভিরূপ সরকার ‘কৃষি বিলের ফলে  দেশের আর্থিক পরিণতি’ উপর এক বক্তৃতা করেন। "কলকাতার কড়চা: শতবর্ষের সঙ্গ"। সংগ্রহের তারিখ ২৩ জানুয়ারি ২০২১।  "Presidency University Webminar Honouring Dr. Amita Dutta on her 100th birthday"। সংগ্রহের তারিখ ২০২১-০৩-৩১। [স্থায়ীভাবে অকার্যকর সংযোগ]
স্টেফান-বোলজম্যান নীতি

কোন কৃষ্ণবস্তু'র পৃষ্ঠদেশের একক ক্ষেত্রফল হতে একক সময়ে যে পরিমাণ শক্তি বিকিরিত হয় তা বস্তুটির তাপগতীয় তাপমাত্রার চতুর্থঘাতের সমানুপাতিক - এই নীতিকেই স্টেফানের নীতি অথবা স্টেফান-বোলজম্যান নীতি বলা হয়। এই সমানুপাতের ধ্রুবকটিকে স্টেফান ধ্রুবক অথবা স্টেফান-বোলজম্যান ধ্রুবক বলে যার মান 5.6697 X 10 − 8 J s − 1 m − 2 K − 4 {\displaystyle \,5.6697X10^{-8}Js^{-1}m^{-2}K^{-4}} । এই নীতিটি আবিষ্কার করেন জোসেফ স্টেফান(১৮৫৩ - ১৮৯৩) এবং তাত্ত্বিকভাবে নির্ণয় করেন লুডভিগ বোলজম্যান(১৮৪৪ - ১৯০৬)।১৮৮৪ সালে বোটজম্যান তাপগতিবিদ্যার সাহায্যে স্টেফান সূত্রের তত্ত্বীয় প্রমাণ দেন এবং দেখান যে,উক্ত সূত্র একমাত্র আদর্শ কৃষ্ণবস্তু কর্তৃক নিঃসৃত বিকিরণের ক্ষেত্রেই প্রযোজ্য।এজন্য একে স্টেফান-বোলটজ্ম্যান সূত্র বলা হয়।
মারিয়া রোসা লেগল

মারিয়া রোসা লেগল ছিলেন একজন হন্ডুরান ফ্রান্সিসকান রিলিজিয়াস সিস্টার যাকে হন্ডুরাসের "মাদার তেরেসা" বলা হয়। ১৯৬০-এর দশকে তিনি হন্ডুরাসের পরিত্যক্ত ও সুবিধাবঞ্চিত শিশুদের যত্ন নেওয়ার জন্য কয়েকটি আশ্রমের ব্যবস্থা করেছিলেন যার নাম দেওয়া হয়েছিল সোসিয়েদাদ অ্যামিগোস দে লস নিনোস (শিশুসঙ্ঘের বন্ধুরা)। নিউ ইয়র্ক সিটিতে ন্যাশনাল ক্যাথলিক ডেভলপমেন্ট কনফারেন্স ১৯৭৭ সালে তাকে গুড সামারিটান অ্যাওয়ার্ড প্রদান করেছিল। লেগল ১৯২৬ সালের ২১ নভেম্বরে মধ্য আমেরিকার প্রধান বন্দর হন্ডুরাসের পুয়ের্তো কর্তেসে জন্মগ্রহণ করেছিলেন। তিনি হন্ডুরান মাতা এবং ফরাসি কানাডীয় পিতার কন্যা। প্রথম জন্মদিনের আগে তার পিতা তাদের ত্যাগ করেছিলেন। ফলে তাকে একটি এতিমখানায় বড় হতে হয়েছে। শিশুদের পক্ষে অক্লান্ত প্রচেষ্টার স্বীকৃতি হিসাবে হন্ডুরাস সরকার তার সম্মানে একটি ডাকটিকিট জারি করেছিল। ২০২০ সালের ১০ জুলাই সিস্টার লেগলকে হাসপাতালে ভর্তি করা হয়েছিল এবং পরীক্ষায় জানা গিয়েছিল যে তিনি করোনভাইরাসে আক্রান্ত হয়েছেন। ২০২০ সালের ১৮ আগস্ট তাকে হাসপাতাল থেকে মুক্তি দেওয়া হয়েছিল। "Sister Maria Rosa Leggol, OSF // University Honors // Marquette University"। www.marquette.edu। সংগ্রহের তারিখ মার্চ ১৪, ২০২১।  ইউটিউবে video of the ceremony Sr. Maria Rose Coffee Allen, John L., Jr. (২৩ মার্চ ২০০৭)। "Sr. Maria Rosa Leggol: 'Nobody gave me this Job -- I made It'"। National Catholic Reporter।  "Le dan el alta médica a Sor María Rosa luego de varias semanas hospitalizada por COVID-19"। Diario La Prensa। সংগ্রহের তারিখ মার্চ ১৪, ২০২১।
বিলাসপুর বিমানবন্দর

বিলাস দেবী কেবত বিমানবন্দর নামে পরিচিত বিলাসপুর বিমানবন্দর (আইএটিএ: পিএবি, আইসিএও: ভিএবিআই) ভারতের ছত্তিসগড় রাজ্যের বিলাপুরের দশ কিলোমিটার (৬.২ মাইল) দক্ষিণে চক্রভট্টে অবস্থিত। এটি ভারতীয় বিমানবন্দর কর্তৃপক্ষের মালিকানাধীন। বায়ুদূত ১৯৮০-এর দশকে বিমানবন্দরটি থেকে ভোপাল ও দিল্লিতে উড়ান পরিষেবা সরবরাহ করত। বিমানবন্দর থেকে ২০২১ সালে পুনরায় বাণিজ্যিক নির্ধারিত উড়ান চালু হয়। বিলাসপুর বিমানবন্দরটি ২০২১ সালের ২৭ জানুয়ারি বাণিজ্যিক উড়ান পরিচালনা (৩সি ভিএফআর বিভাগে ৭২ আসনের বিমান) করার জন্য ডিরেক্টর জেনারেল অব সিভিল এভিয়েশন (ভারত) এর বাণিজ্যিক অনুমোদন (লাইসেন্স) লাভ করে। কেন্দ্রীয় নাগরিক বিমান পরিবহন মন্ত্রী, হরদীপ সিংহ পুরী ২০২১ সালের ২ ফেব্রুয়ারি ঘোষণা করেন যে বিলাসপুর বিমানবন্দর থেকে প্রয়াগরাজ, দিল্লি, ভোপাল, জব্বলপুরে বাণিজ্যিক উড়ান পরিষেবা ২০২১ সালের ১ মার্চ থেকে চালু হবে। বিমানক্ষেত্রটির উচ্চতা সমুদ্রপৃষ্ঠ থেকে ২৭৬ মিটার। ১৭/৩৫ রানওয়েটি উভয় প্রান্তে বাঁক প্যাড সহ ১,৫৩৫ মিটার দীর্ঘ এবং ৩০ মিটার প্রশস্ত। রানওয়েটি একটি ৬৩০ মিটার দীর্ঘ ট্যাক্সিওয়ের দ্বারা একটি ছোট হেলিপ্যাড সহ অ্যাপ্রোনের সাথে সংযুক্ত রয়েছে। রাঘবেন্দ্র রাও ভবন নামে পরিচিত সিটি টাউনহলে বিলাসপুরে বিমান সংযোগের দাবিতে কেন্দ্রীয় ও রাজ্য সরকারের বিরুদ্ধে প্রতিবাদ করার জন্য ২০১৯ সালের ২৬ শে অক্টোবর স্থানীয় কয়েকজন অনির্দিষ্টকালের ধর্মঘট শুরু করে। তাদের দাবীসমূহ: বিলাসপুরে একটি পূর্ণাঙ্গ ৪সি বিমানবন্দর গঠন করা উচিত; দিল্লি, মুম্বই, বেঙ্গালুরুের মতো মেট্রো শহরসমূহের সাথে উড়ান সংযোগ; বিলাসপুর বিমানবন্দরে বড় আকারের বিমানের অবতরণ ও উড্ডয়নের জন্য বিমানবন্দরের রানওয়ে সম্প্রসারণ করা। বিলাসপুর বিমানবন্দরটি ৩সি কার্যক্রমের জন্য চালু করা হয় এবং জব্বলপুর ও এলাহাবাদ হয়ে দিল্লি যাওয়ার জন্য ২০২১ সালের মার্চ মাসে সাপ্তাহিক ৪X উড়ান পরিষেবা শুরু হয়। বিলাসপুর জেলার স্থানীয় বাসিন্দারা বিমানবন্দরকে ৩সি থেকে ৪সি বিভাগে উন্নীত করার জন্য ধর্মঘট অব্যাহত রেখেছেন। "Bilaspur airport gets commercial flight license"। Deccan Herald।  "Bilaspur-Delhi air service will start from March 1, Union Civil Aviation Minister announced"। Rajasthan Patrika। সংগ্রহের তারিখ ২ ফেব্রুয়ারি ২০২১।  "Alliance Air to commence flights between Bilaspur-Delhi from March"। Business Standard। সংগ্রহের তারিখ ২৭ ফেব্রুয়ারি ২০২১।  "Alliance Air Schedule"। সংগ্রহের তারিখ ২২ মার্চ ২০২১।  ভিএবিআই সম্পর্কিত বিমানবন্দর তথ্যাদি - ওয়ার্ল্ড এ্যারো ডাটা
মারিয়া ত্রিনিদাদ দেল সিদ

মারিয়া ত্রিনিদাদ দেল সিদ ( ২০ মে, ১৮৯৯ – ১৯ নভেম্বর, ১৯৯৬) ছিলেন একজন হন্ডুরান লেখিকা, সাংবাদিক এবং নারীবাদী কর্মী। তিনি হন্ডুরাসের নারীদের অধিকার আদায়ের লড়াইয়ের একজন মূল ব্যক্তিত্ব হিসাবে বিবেচিত হয়ে থাকেন। মারিয়া ত্রিনিদাদ ডেল সিড ১৮৯৯ সালে হন্ডুরাস, ইন্টিবুসি, ম্যাগডালেনায় জন্মগ্রহণ করেছিলেন। তিনি হন্ডুরাস এবং এল সালভাদোর উভয় ক্ষেত্রেই তাঁর প্রাথমিক পড়াশোনা সমাপ্ত করেছিলেন। ১৯১৫ সালে ১৬ বছর বয়সে স্কুলশিক্ষক হওয়ার লক্ষ্য নিয়ে তিনি কোমায়গেলার গার্লস নর্মাল স্কুলে পড়াশোনা শুরু করেছিলেন। তিনি ১৯৮৮ সালে কোস্টারিকাতে অনুষ্ঠিত প্রথম মধ্য আমেরিকান শিক্ষা সম্মেলনে হন্ডুরাসের প্রতিনিধিত্ব করে শিক্ষায় তার সংশ্লিষ্টতা অব্যাহত রেখেছিলেন। তিনি ১৯৩৪ সালে প্রতিষ্ঠিত হন্ডুরাসের ভূগোল ও ইতিহাস সমিতির (সোসাইটি অফ জিওগ্রাফি অ্যান্ড হিস্ট্রি অফ হন্ডুরাস) মুখপাত্র হিসাবে দায়িত্ব পালন করেছিলেন। তিনি হন্ডুরান আন্তঃআমেরিকান সংস্কৃতি ইনস্টিটিউট, প্যান-আমেরিকান গোলটেবিল, জেলায়া সিয়েরা গ্রুপ, ন্যাশনাল ম্যাজেস্টেরিয়াম এবং উইমেন ইন্টারন্যাশনাল লিগ ফর পিস অ্যান্ড ফ্রিডমের সদস্যও ছিলেন। প্যান-আমেরিকানবাদের প্রবক্তা, তিনি ১৯৪৭ সালে নিউ অরলিন্সের আন্ত-আমেরিকান ইতিহাস কংগ্রেসে এবং প্যান-আমেরিকান ইউনিয়নে হন্ডুরাসের প্রতিনিধিত্ব করেছিলেন। González, José, 1953- (২০০৫)। Diccionario biográfico de historiadores hondureños। Editorial Guaymuras। আইএসবিএন 99926-33-45-X। ওসিএলসি 63676540। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) Ciencias Sociales 3 (পিডিএফ)। Secretaría de Estado en el Despacho de Educación de Honduras। ২০২০। ১৮ মে ২০২২ তারিখে মূল (পিডিএফ) থেকে আর্কাইভ করা। সংগ্রহের তারিখ ৩০ মার্চ ২০২১।  Honduras, Sociedad de Geografía e Historia de (১৯৫০-০৬-১৩)। "Vida y Escritos de Don Dionisio de Herrera" (স্পেনীয় ভাষায়)। [স্থায়ীভাবে অকার্যকর সংযোগ] "75 años del caminar panamericano en Tegucigalpa"। Diario La Tribuna (স্পেনীয় ভাষায়)। ২০১৮-০৫-২৮। সংগ্রহের তারিখ ২০২০-০৯-২৮।  Villars, Rina (২০০১)। Para la casa más que para el mundo : sufragismo y feminismo en la historia de Honduras (1st সংস্করণ)। Editorial Guaymuras। আইএসবিএন 99926-15-77-X। ওসিএলসি 48952675।  The Record (ইংরেজি ভাষায়)। Division of Cultural Cooperation, Department of State। ১৯৪৭।  Union, Pan American (১৯৪৮)। Bulletin of the Pan American Union (ইংরেজি ভাষায়)। The Union।
জিনেট কাওয়াস

ব্ল্যাঙ্কা জিনেট কাওয়াস ফার্নান্দেজ (১৬ জানুয়ারি, ১৯৪6 - ৬ ফেব্রুয়ারি ১৯৯৫) ছিলেন হন্ডুরাসের একজন পরিবেশবাদী কর্মী। তিনি ৪০০ টিরও বেশি প্রজাতির উদ্ভিদ এবং প্রাণী সংরক্ষণে ভূমিকা রাখার জন্য সমধিক পরিচিত ছিলেন। কাওয়াস মিগুয়েল পাজ বারাহোনা স্কুলে পড়াশোনা শুরু করেছিলেন এবং ১৯৬৭ সালে বিশেষজ্ঞ হিসাবরক্ষক এবং সার্টিফাইড পাবলিক অ্যাকাউন্ট্যান্টের উপাধি অর্জন করেন, এরপরে তিনি ১৯৭০এর দশকে আর্থিক প্রতিষ্ঠানে কাজ শুরু করেন। ১৯৭৭ থেকে ১৯৭৯ এর মধ্যে তিনি জিম ওয়াটের সাথে সাক্ষাত ও বিবাহবন্ধনে আবদ্ধ হন এবং ডামারিস এবং জাইমে নামে দুটি সন্তান জন্ম দেন। ১৯৯৫ সালের ৬ ফেব্রুয়ারিতে সন্ধ্যা ৭:৪৫ টার দিকে, আটলান্টিডার তেলায় ব্যারিও এল সেন্ট্রোতে তার বাসায় দু'জন সন্দেহভাজন আততায়ী তাকে হত্যা করেছিল। সন্দেহভাজন খুনিদের মধ্যে একজন ছিলেন কর্নেল মারিও আমায়া (ওরফে. তিগ্র্রে আমায়া), তিনি টেলা পুলিশ সদর দফতরে সার্জেন্ট ইসমাইল পেরদোমো এবং মারিও পাইনেদার (ওরফে. চাপিন) সাথে দেখা করেছিলেন।। Palacios, Marvin (৬ মে ২০০৯)। "Mártires de la lucha ambiental"। Defensores en Linea। ২ জুন ২০১০ তারিখে মূল থেকে আর্কাইভ করা। সংগ্রহের তারিখ ১৯ সেপ্টেম্বর ২০১৩।  Honduras, Comité de Familiares de Detenidos-Desaparecidos en (২০০৬)। Erguidos como pinos: memoria sobre la construcción de la conciencia ambientalista (স্পেনীয় ভাষায়)। Editorial Guaymuras। পৃষ্ঠা 25। আইএসবিএন 978-99926-33-55-7।  Honduras, Comité de Familiares de Detenidos-Desaparecidos en (২০০৬)। Erguidos como pinos: memoria sobre la construcción de la conciencia ambientalista (স্পেনীয় ভাষায়)। Editorial Guaymuras। পৃষ্ঠা 28। আইএসবিএন 978-99926-33-55-7।